
	–	uzimajući u obzir presude Suda Europske unije od 16. veljače 2022. u predmetima C-156/21 Mađarska / Parlament i Vijeće i C-157/21 Poljska / Parlament i Vijeće1a kojima se potvrđuje zakonitost Uredbe o uvjetovanosti,
1a ECLI:EU:C:2022:97 & ECLI:EU:C:2022:98.

	–	uzimajući u obzir tekuću istragu koju je EPPO pokrenuo u srpnju 2025. o navodnoj zlouporabi sredstava Unije od strane bivšeg Kluba zastupnika Identitet i demokracija u Europskom parlamentu,

	2.a	izražava žaljenje zbog toga što nisu sve države članice pridružene EPPO-u, zbog čega postoje nedostaci u provedbi koji oslabljuju sposobnost EU-a da štiti svoje financijske interese na ujednačen način; napominje da je EPPO 2024. godine izdao znatan broj europskih istražnih naloga i zahtjeva za uzajamnu pravnu pomoć koji su uključivali države članice koje mu nisu pridružene, što je stvorilo dodatno postupovno opterećenje i rizik od gubitka dokaza; ponovno poziva preostale države članice koje nisu pridružene EPPO-u da to učine bez daljnje odgode;

	3.	ističe da je vladavina prava jedan od temelja EU-a te da je ključna za zaštitu financijskih interesa EU-a u svim državama članicama; naglašava da se mehanizam uvjetovanosti u pogledu vladavine prava mora primjenjivati ako povrede izravno utječu na proračun EU-a; ističe da se odluke za zaštitu financijskih interesa EU-a moraju temeljiti na tehničkim i pravnim nalazima; poziva Komisiju da osigura dosljednu i proporcionalnu upotrebu mehanizma, poštujući pritom primarnu odgovornost država članica za poštovanje načela vladavine prava i osiguravanje usklađenosti među instrumentima EU-a;
	3.	ističe da je vladavina prava jedan od temelja EU-a te da je ključna za zaštitu financijskih interesa EU-a u svim državama članicama; naglašava da se mehanizam uvjetovanosti u pogledu vladavine prava mora primjenjivati ako povrede neovisnosti pravosuđa, kapaciteta tužiteljstva, odgovornosti ili transparentnosti utječu ili bi mogle utjecati na dobro financijsko upravljanje proračunom EU-a, u skladu s ustaljenom sudskom praksom Suda Europske unije; ističe da se odluke za zaštitu financijskih interesa EU-a moraju temeljiti na tehničkim i pravnim nalazima; poziva Komisiju da osigura dosljednu i proporcionalnu upotrebu mehanizma, poštujući pritom primarnu odgovornost država članica za poštovanje načela vladavine prava i osiguravanje usklađenosti među instrumentima EU-a;

	3.a	s velikom zabrinutošću primjećuje kontinuirano pogoršanje vladavine prava u određenim državama članicama, posebno u Mađarskoj, u kojoj su u više navrata utvrđeni sistemski rizici za financijske interese Unije, među ostalim od strane Europskog revizorskog suda, OLAF-a i EPPO-a; podsjeća da je Vijeće u prosincu 2022. obustavilo isplatu 6,3 milijarde EUR iz kohezijskih fondova za Mađarsku u skladu s Uredbom o uvjetovanosti te da su znatni iznosi i dalje zamrznuti zbog neriješenih zabrinutosti u pogledu okvira za javnu nabavu i borbu protiv korupcije; naglašava da ti nalazi nisu politički, već se temelje na objektivnim, dokumentiranim i u više navrata provjerenim dokazima; ponavlja da uvjetovanost u pogledu vladavine prava nije politički instrument, već zaštitna mjera za proračun Unije koja se treba dosljedno primjenjivati kad god se materijaliziraju rizici;


Or. <Original>{EN}en</Original>
</Amend>
<Amend><Date>{22/04/2026}22.4.2026</Date>	<ANo>A10-0080</ANo>/<NumAm>55</NumAm>
Amandman		<NumAm>55</NumAm>
<RepeatBlock-By><By><Members>Daniel Freund</Members>
<AuNomDe>{Verts/ALE}u ime Kluba zastupnika Verts/ALE-a</AuNomDe>
</By></RepeatBlock-By>
<TitreType>Izvješće</TitreType>	A10-0080/2026
<Rapporteur>Julien Sanchez</Rapporteur>
<Titre>Zaštita financijskih interesa Europske unije – borba protiv prijevara – godišnje izvješće za 2024.</Titre>
<DocRef>(2025/2238(INI))</DocRef>
<DocAmend>Prijedlog rezolucije</DocAmend>
<Article>Stavak 25.a (novi)</Article>
	

	Prijedlog rezolucije
	Izmjena

	
	25.a	prepoznaje ključnu ulogu organizacija civilnog društva, nevladinih organizacija i sindikata u praćenju upotrebe sredstava Unije, prijavljivanju sumnji na prijevaru, podupiranju zviždača i pružanju neovisnog nadzora kojim se dopunjuje rad tijela EU-a za borbu protiv prijevara; odbacuje sve pokušaje instrumentalizacije zabrinutosti u pogledu načina na koji nevladine organizacije upotrebljavaju sredstva Unije kako bi se opravdala opća ograničenja za civilno društvo; podsjeća da nametanje nerazmjernih ograničenja organizacijama civilnog društva samo po sebi upozorava na pogoršanje vladavine prava;

	43.a	naglašava da kampanje dezinformiranja omogućene umjetnom inteligencijom usmjerene na institucije EU-a, uključujući koordinirani sadržaj osmišljen kako bi se narušilo povjerenje u tijela za borbu protiv prijevara, proračun Unije i vladavinu prava, predstavljaju izravan rizik za financijske interese Unije jer narušavaju javnu potporu zaštitnim mehanizmima i prikrivaju prijevarne prakse; poziva Komisiju da u suradnji s OLAF-om, EPPO-om i Europolom razvije kapacitete na razini EU-a za otkrivanje, dokumentiranje i suzbijanje kampanja dezinformiranja omogućenih umjetnom inteligencijom usmjerenih na financijsko upravljanje Unije;

	53.	podsjeća na to da je mehanizam proračunske uvjetovanosti, uspostavljen Uredbom o uvjetovanosti, pravno reguliran alat za sprečavanje rizika za proračun EU-a; primjećuje, međutim, da se njegova primjena može opravdati samo ako postoji izravna, stvarna i dokazana veza između utvrđenih propusta i štete za financijske interese EU-a; izražava zabrinutost zbog toga što bi svako proširenje njegova područja primjene izvan te proračunske svrhe bilo u suprotnosti s duhom Ugovorâ i načelom proporcionalnosti; podsjeća na to da se legitimnost mehanizma temelji na strogo objektivnoj primjeni, bez ikakve političke dimenzije i uz poštovanje jednakog postupanja prema državama članicama; napominje da je njegova provedba dovela do praktičnih i operativnih izazova, kako je Europski revizorski sud istaknuo u svojem tematskom izvješću 03/2024 o vladavini prava u EU-u; poziva Komisiju da taj mehanizam primjenjuje dosljedno i transparentno na temelju objektivnih dokaza;
	53.	podsjeća na to da je mehanizam proračunske uvjetovanosti, uspostavljen Uredbom o uvjetovanosti, pravno reguliran alat za sprečavanje rizika za proračun EU-a; podsjeća da je Uredba o uvjetovanosti proračunska zaštitna mjera osmišljena za zaštitu proračuna Unije ako povrede načela vladavine prava utječu ili postoji ozbiljan rizik od toga da bi mogle utjecati na dobro financijsko upravljanje financijskim interesima Unije; podsjeća da je Sud Europske unije u predmetima C-156/21 i C-157/21 potvrdio zakonitost Uredbe o uvjetovanosti i široko područje njezine primjene u zaštiti proračuna Unije od povreda vladavine prava; podsjeća na to da se legitimnost mehanizma temelji na objektivnoj primjeni, bez dvostrukih standarda; naglašava da sustavni nedostaci u neovisnosti pravosuđa, okvirima za borbu protiv korupcije i kapacitetima kaznenog progona mogu predstavljati takav rizik čak i prije nego što se kvantificira izravan, konkretan financijski gubitak; poziva Komisiju da pravodobno i dosljedno primjenjuje Uredbu o uvjetovanosti kad god je taj standard ispunjen te da svake godine izvješćuje Parlament o svojoj procjeni rizika u pogledu vladavine prava za proračun Unije u svakoj državi članici;

	54.	ustraje u tome da su integritet i ugled institucija, tijela, ureda i agencija EU-a element koji je ključan za povjerenja građana; smatra da je odgovornost pri upotrebi proračunskih sredstava EU-a ključna za demokratski legitimitet te da se zahtjevi povezani s transparentnošću i zaštitom financijskih interesa EU-a moraju jednako primjenjivati na svakog korisnika i bez iznimke u svakoj instituciji EU-a, uključujući Parlament, kako bi se zajamčilo dobro financijsko upravljanje i učinkovite kontrole javnih sredstava;
	54.	podsjeća da se dužnost zaštite financijskih interesa EU-a jednako primjenjuje na sve korisnike sredstava Unije, uključujući klubove zastupnika koji djeluju u Europskom parlamentu; napominje da istrage i mjere povrata koje se odnose na sumnju na zloupotrebu sredstava Unije od strane bivšeg Kluba zastupnika Identitet i demokracija naglašavaju važnost snažnih unutarnjih kontrola, učinkovitih ex post provjera i mehanizama brzog povrata u upravi Parlamenta; poziva upravu Parlamenta da bez odgode dovrši sve neriješene postupke povrata i da sve dokaze o nepravilnim rashodima uputi OLAF-u i EPPO-u; naglašava da vjerodostojnost strukture EU-a za borbu protiv prijevara ovisi o njezinoj dosljednoj primjeni na sve korisnike, uključujući one unutar samog Parlamenta;

	54.a	napominje da je uprava Parlamenta utvrdila da je bivši Klub zastupnika Identitet i demokracija tijekom saziva 2019. – 2024. neopravdano potrošio najmanje 4 333 635,78 EUR odobrenih sredstava iz proračunske stavke 400 te da je EPPO u srpnju 2025. pokrenuo istragu o navodnoj zlouporabi sredstava Unije od strane tog kluba zastupnika; naglašava da vjerodostojnost strukture Unije za borbu protiv prijevara iziskuje dosljednu primjenu pravila o mjerama transparentnosti, odgovornosti i povrata na sve korisnike bez iznimke; poziva upravu Parlamenta da usporedno s kaznenom istragom EPPO-a poduzme privremene administrativne zaštitne mjere u pogledu financijskih interesa Unije; smatra da su raspuštanje Kluba zastupnika Identitet i demokracija 2024. i posljedični financijski postupci pokazali da trenutačni okvir nije primjeren za osiguravanje pravodobnog otkrivanja, prijavljivanja i povrata; poziva Predsjedništvo Parlamenta da hitno preispita i ojača okvir unutarnje financijske kontrole koji se primjenjuje na klubove zastupnika u Europskom parlamentu;

